rlitschk/wikidir huggingface dataset:
De Geesthell (hoochdüütsch Geesthelle) weer en Deel von Geestmünn, wat vondaag to de Stadt Bremerhoben höört. De Geesthell liggt nu in’n Oortsdeel Kluushoff, Stadtdeel Leh. De Geesthell liggt in en Arm von de Geest. Dat Rebeed is vondaag groff afgrenzt dör de Geest un de Straten Grimsbystraat un Diekstraat. Dat Rebeed von de Geesthell hett ganz fröher to de Feldmark von dat Dörp Leh höört. To de Tied stünnen dor noch keen Hüüs. Nadem dat Königriek Hannover von 1844 af an mit Geestmünn sien egen Haven in’n Süden von Leh un Bremerhoben grünnt hett, müss 1856 Leh dat Rebeed von de Geesthell an Geestmünn afgeven, dat dor Havenindustrie ansiedelt warrn kunn. Ünner annern hett sik dor 1857 op 6,5 Hektar de Rickmerswarft ansiedelt. En ganze Reeg Lüüd hebbt dor in de Arbeiderwahnungen leevt. Op dat Warftgelänn stünn ok de Villa von de Warftbesitters. 1861/1862 is de Bahn von Geestmünn na Bremerhoben boot worrn, de över de Geesthell lööp un bet 1923 in Bedriev weer. De Warft hett bet 1924 arbeidt. In dat Johr müss de Warft von wegen de maue Opdragslaag den Bedriev opgeven. As dat Düütsche Riek kort vör’n Tweten Weltkrieg oprüsten dee, weren wedder so veel Opdrääg dor,
En Tiedball is en optisch Signaal för de Seefohrt, dat von 1829 bet in de Johren 1920 bruukt worrn is, üm Scheep de richtige Tied to wiesen. Dat weer wichtig, üm den Längengraad to bestimmen. Nadem de Seefunk opkamen is, hett dat en betere Methood geven, Scheep de aktuelle Tied mittodelen un de Tiedbäll sünd nich mehr nödig ween. Von de üm un bi 160 Tiedbäll, de dat maal geven hett, sünd noch so bi 60 bewohrt. De Tiedball weer an en hoge Steed bi en Haven anbröcht. To en wisse Tied is de Ball fallen laten worrn. An Boord von de Scheep kunn de Kru denn dat Schippschronometer mit disse Tied verglieken. Dat weer wichtig, dat de Chronometer richtig stellt weer, dat se de Laag bestimmen kunnen. De brietsche Koptein Robert Wauchope hett 1824 den eersten Vörslag för en Tiedball maakt. Vörher sünd dor akustische Signale för bruukt worrn. Akustische Signale breedt sik aver mit Schalltempo ut, so dat de Afstand to dat Signaal bekannt ween mutt, üm de Tied op de Sekunn genau to weten. En optisch Signaal breedt sik mit Lichttempo ut un de Afstand speelt keen Rull mehr. 1829 is in Portsmouth de eerste Tiedball anbröcht
Oosterheid oder Oosternheid (hoochdüütsch Osternheide) is en Deel von’n Oort Oosterholt in de Gemeen Oosterholt-Scharmbeek in’n Landkreis Oosterholt, Neddersassen. De Oort liggt op’n Rand von de Oosterholter Geest hen na de Masch un dat Moor an de Hamm, de knapp twee Kilometer in’n Süüdoosten langsflütt. Dat Water ut dat Rebeed flütt över Gravens na’n Oosterholter Havenkanaal un na’n Oosterholter Beek un denn in de Hamm. De Naveröörd sünd Oosterholt in’n Noordoosten, Heidkamp in’n Oosten, Waakhusen in’n Süüdoosten, Nedderenn in’n Süden, Lintel in’n Süüdwesten un Scharmbeek in’n Noordwesten. In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Oosterholt in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. De Oort höört von öllers bi de Gemeen Oosterholt mit bi. Oosterholt hett mit Scharmbeek un dree annere Gemenen 1927 de ne’e Gemeen Oosterholt-Scharmbeek billt, de mit de Gemeenreform in Neddersassen an’n 1. März 1974 noch grötter worrn
Spreddig (hoochdüütsch Spreddig) is en Dörp in de Gemeen Hambargen (Samtgemeen Hambargen) in’n Landkreis Oosterholt, Neddersassen. Dat Dörp liggt op’n Rand von de Oosterholter Geest na dat Düvelsmoor. Dat Water ut dat Rebeed flütt över Gravens na de Beek hen af. De Naveröörd sünd Hambargen un Neenkroog in’n Noorden, Heilsdorp, Heißenbuttel un Verlüssmoor in’n Noordoosten, Düvelsmoor un Neddersandhusen in’n Süüdoosten, Ströh un Sandhusen in’n Süden, Olenbüttel un Freißenbüttel in’n Süüdoosten un Kiebitzsegen in’n Noordwesten. Spreddig is in de Tied twüschen 1700 un 1720 as Moorkolonie an’n Rand von dat Düvelsmoor grünnt worrn un is fröher hoochdüütsch ok Kleinbeck nöömt worrn. Bevör de Oort grünnt worrn is, hett dat Land to de Feldmark von Hambargen tohöört. In de Franzosentied von 1810 bet 1814 hett de Oort to de Mairie Hambargen in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. Spreddig is 1929 mit de Gemeen Ströh to een Gemeen
Johann Friedrich Günther (* üm 1682 in Horborg; † 1727 in Oosterholt) weer en düütschen Verwaltungsbeamten. Günther is üm 1682 as Söhn von Anna Sophia, borene Walther (* 19. Februar 1654), un den Pastoor Gerhard Ernst Günther in Horborg boren. He hett sik an’n 29. Dezember 1701 för en Studium von de Juristeree an de Universität Helmstidde inschreven. Na dat Studium güng he in’n kurhannöverschen Verwaltungsdeenst un is bet 1717 Amtschriever in dat Amt Blumenau ween. Von dor keem he as Amtmann in dat Amt Oosterholt, wat he bet to sien Dood 1727 bleven is. Hans-Cord Sarnighausen: Amtsjuristen von 1717 bis 1866 in Osterholz bei Bremen. In: GENEALOGIE. Deutsche Zeitschrift für Familienkunde. 1/2015, Sieden 366–390
Burchard Georg von Schwanewede (* 22. Juli 1695; † 2. Februar 1762 in Veern) weer en düütschen Verwaltungsbeamten. Von Schwanewede is 1695 as Söhn von Margrethe Hedwig, borene von Bardenfleth (30. September 1662–1745), un Joachim Boldewin von Schwanewede (1659–Juni 1749) in Swonewebel boren. He weer von 1727 bet 1737 Drost von dat Amt Oosterholt un dat Amt Leendaal un hett ok 1725 dat Amtshuus in Oosterholt boon laten. 1737 is he as Oberhauptmann in dat Amt Veern wesselt un dat bet to sien Dood 1762 bleven. Von Schwanewede hett an’n 17. März 1722 in Swonewebel Metta Catharina Hedwig von Schlepegrell (1700–25. Juni 1761) freet. De beiden harrn acht Kinner, ünner annern Hedwig Sophia (1726–1811), Conrad Friedrich (17. Juli 1727–13. März 1808) un Philipp Adolph (1736–1762). Von de annern Kinner sünd welk fröh doodbleven. Von Schwanewede sülvs weer 1761 een von de dree Stifters von de Johannes-Kark in Swonewebel. He is 1762 in Veern doodbleven un in Swonewebel begraven worrn. Hans-Cord Sarnighausen: Amtsjuristen von 1717 bis 1866 in Osterholz bei Bremen. In: GENEALOGIE. Deutsche Zeitschrift für Familienkunde. 1/2015, Sieden 366–390 Indrag to von Schwanewede bi genealogy.net
Dat Amt Wessen weer en Verwaltungsrebeed in de Graafschop Heien un later in dat Förstendom Lümborg un dat Königriek Hannover mit Seet in Wessen binnen de Landdrostie Hannover. Dat Rebeed höört vondaag to de Gemenen Thänhusen, Veern, Blenner un Dörbern in’n Landkreis Veern un to de Gemeen Swarm in’n Landkreis Deefholt. Dat Leid över dat Amt harr en Amtmann, de twete Beamte weer bet 1816 de Amtsschriever. Dat lümbörgsche Amt Thänhusen is (allens Stand 1848) in’n Noorden an dat Amt Achem grenzt, in’n Oosten an dat Amt Veern, in’n Süüdoosten an dat Amt Wessen, in’n Süden an dat Amt Heien, in’n Süüdwesten an dat Amt Brooksen un in’n Süüdoosten an dat bruunswiek-wulfenbüttelsche Amt Thänhusen. Dat Amt Wessen is in’n Noorden an dat Amt Veern un de Stadt Veern grenzt, in’n Süüdoosten an dat Amt Rethen, in’n Süüdwesten an dat Amt Heien un in’n Noordwesten an dat lümbörgsche Amt Thänhusen. Dat Rebeed üm Wessen hett to dat Bisdom Veern höört un is mit dat Enn von’n Dörtigjohrigen Krieg an de Sweden fullen, de nu de Herrn in Bremen-Veern weren. Königin Christina hett dat Amt Heinrich Leschhorn as Lehn geven, de dat aver 1653 an Thomas von Gerstenberg verköfft hett. Sweden un
Wosbossel (hoochdüütsch Wohlesbostel) is en Dörp in de Gemeen Hullnst (Samtgemeen Hullnst) in’n Landkreis Horborg, Neddersassen. To Wosbossel höört von öllers al de Poppeermöhl von Starsbeek mit to. Wosbossel sülvs weer aver ok to keen Tied en egen Gemeen un hett al jümmer to Hullnst mit tohöört. De Oort liggt dicht bi’n Starsbeek. De Naveröörd sünd Starsbeek in’n Noorden, Mesborg un Emm in’n Noordoosten, Hullnst in’n Süüdoosten, Holtörp in’n Süüdwesten, Resbossel in’n Westen un Rahmstörp in’n Noordwesten. Nadem Graaf Dierk III. von Katelnborg von sien Vader Land arvt harr, hett he bi dat Stiften von dat Klooster Katelnborg dissen Besitt dat Klooster mitgeven. In de Oorkunn von’n 11. November 1105, de dor von berichten deit, kummt de Naam Athelwordesburstel vör. Dor weer wohrschienlich Wosbossel mit meent. In’n Eersten Weltkrieg sünd negen Soldaten ut Wosbossel fullen oder vermisst un in’n Tweten Weltkrieg 18. In de Franzosentied von 1810 bet 1814 hett de Oort to de Mairie Hullnst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Vaagdie Hullnst von dat Amt Mesborg tohöört. Von 1859 bet
Yoshisada Shimizu (japaansch: 清水 義定), Shimizu Yoshisada; * 1943) is en japaansch Amateurastronom un Asteroidenopdecker. Tosommen mit sien Kolleeg Takeshi Urata hett he an dat Nachi-Katsuura-Observatorium (IAU-Code 905) in Nachi-Katsuura in de Präfektur Wakayama tüschen 1993 un 2000 insgesamt 311 Asteroiden opdeckt. De Asteroid (7300) Yoshisada wurr nah hüm nömmt. Lutz D. Schmadel: Dictionary of Minor Planet Names. 5th ed. Springer, Berlin 2003, ISBN 3-540-00238-3 (englisch) Vöransicht bi Google Book Search Minor Planet Discoverers
Nienkroog betekent Nienkroog, Oort in de Gemeen Woihren in’n Kreis Dithmarschen, Sleswig-Holsteen, Nienkroog, Oort in de Gemeen Dobersdörp in’n Kreis Plöön, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neuenkrug is de hoochdüütsche Naam von en Reeg Öörd, de op Plattdüütsch Neenkroog oder Nienkroog heten doot. Kiek ok bi: Neukrug, Neuekrug. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Grünhöfe betekent Grünhöfe, Oort in de Gemeen Kammeltal in’n Landkreis Günzburg, Bayern, Grünhöfe, Oort in de Gemeen Navis, Bezirk Innsbruck Land, Tirol, Öösterriek. Dat is ok de hoochdüütsche Naam von Gröönhöben, Stadtdeel in’n Stadtbezirk Geestemünn von de Stadt Bremerhoben. Kiek ok bi: Grünhof. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Veerhöben (hoochdüütsch Vierhöfen) weer en Oort, de to Geestendörp tohöört hett. Dat Rebeed von’n Oort liggt vondaag in’n Oortsdeel Börgerpark, Stadtdeel Geestmünn, von de Stadt Bremerhoben. In dat Stadtbild is de ole Oort blots noch in Form von en Straat mit düssen Naam weddertofinnen, de von de Schippdörper Schossee afgeiht na de Klinik an’n Börgerpark. De Oort kummt as camera toeerst in de Oorkunnen vör. De Oort is wohrschienlich in de Tied anleggt worrn, nadem Korl de Grote de Sassen ünnerkregen hett. Dat weer en Kamergood, dat för de fränksche Verwaltung von dat Rebeed tostännig weer. In dat Vörer Register heet de Hoff 1500 denn eenfach tom Have. Eerst in dat 18. Johrhunnert hett de Oort den Naam Veerhöben annahmen, nadem de Hoff dör Arvdelen in veer Hööv opdeelt worrn is. Veerhöben hett von öllers to Geestendörp höört. Vör 1779 leeg Veerhöben in dat Amt Vieland un von 1779 bet 1831 to dat Amt Stotel-Vieland. Dat Rebeed hett denn von 1831 bet 1885 to de Amtsvaagdie Geestendörp in dat Amt Leh tohöört. Na 1885 weer dat in’n Kreis Geestmünn. Geestendörp weer von 1888 af an nich mehr egenstännig un is in dat Johr mit Geestmünn to een Gemeen tohoopleggt worrn.
Vierhöfen betekent Vierhöfen, Oort in de Stadt Osterhofen in’n Landkreis Deggendorf, Bayern, Vierhöfen, Oort in’n Markt Wallersdorf in’n Landkreis Dingolfing-Landau, Bayern. Dat is ok de hoochdüütsche Naam von Fewralskoje (bet 1938: Bludszen/Bludschen, 1938 bet 1946: Vierhöfen), Oort in’n Rajon Krasnosnamensk, Oblast Kaliningrad, Russland, Čtyří Dvory (bet 1945: Vierhöfen), Oort in de Gemeen Prosetín, Okres Žďár nad Sázavou, Tschechien, Veerhöben, Gemeen in’n Landkreis Horborg, Neddersassen, Veerhöben, fröheren Oort in dat Rebeed von de Stadt Bremerhoben. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Stoteler Slüüs oder ok Ole Luunslüüs (hoochdüütsch Stoteler Schleuse, Alte Luneschleuse) is en Gasthuus un fröhere Slüüs an de Münn von de (Ole) Luun twüschen Lanhusen un Wulsdörp. Dat liggt in’n Stadtdeel Fischereehaven von Bremerhoben. De Oort Stotel, von den de Slüüs den Naam kregen hett, liggt fiev Kilometer in’n Süden an de Luun. De Slüüs leeg fröher an de Münn von de Luun in en Arm von de Werser, de dör de Luunplaat von’n Hauptstroom aftrennt weer. Dör en Reeg Waterboarbeiden flütt de Luun vondaag wieder in’n Süden in de Werser. De Ole Werser bi de Stoteler Slüüs is nu nich mehr direkt mit de Werser verbunnen. De Slüüs hett dorüm ok keen direkte Funkschoon mehr. De Öörd ümto sünd Wulsdörp in’n Noordoosten, Lanhusen un Well in’n Süüdoosten un Fleest un Üterlann in’n Süüdwesten. De Dieklien an de Münn von de Luun is 1608 slaten worrn. Vörher kunnen Scheep jüstso as Ebb un Flood ungehinnert in de Luun rin. De Utlaat von de Luun in de Werser weer wieder in’n Noorden an’n olen Loop von de Luun un dör en Siel sekert. Eerst 1754 is en ne’e Slüüs boot worrn, de den Arm afsniddt, den de Luun hier
Paul Ehrlich (* 14. März 1854 in Strehlen, Regeerensbezirk Breslau, Provinz Slesien; † 20. August 1915 in Bad Homburg vor der Höhe) weer en düütsch Dokter un Forscher. Dör sien Färbemethoden hett he verscheeden Aarten vun Bloodzellen ünnerscheed, wordör de Diagnose vun tallriek Blootkrankheiten mögelk wurr. He hett as Eerst dat medikamentöös Behanneln vun de Syphilis entwickelt un dormit de Chemotherapie begrünnd. Buterdem weer he entscheedend an de Entwicklung vun dat Immunserum gegen Diphtherie bedeeligt, de meestens Emil von Behring alleen toschreeven wurrd. As Direkter vun dat Instituts für experimentelle Therapie hett he de Methoden för de Standardiseeren („Wertbestimmung“) vun Sera utarbeit. 1908 kreeg he tosommen mit Ilja Metschnikow för sien Bidrääg to de Immunologie den Nobelpries för Physiologie oder Medizin.
Carl Christoph Niemeyer (* 20. September 1773 in Wölpe; † 19. November 1857 in Hannover) weer en düütschen Verwaltungsbeamten. Niemeyer is 1773 as Söhn von Elisabeth Benedicte, borene Schuster (13. Januar 1742–20. November 1827; Dochter von Heinrich Rudolf Schuster), un den Amtmann Johann Christian Niemeyer (15. Mai 1724–28. Februar 1811) in Wölpe boren. He keem 1788 op dat Lyceum Hannover un hett sik an’n 7. Juni 1791 för en Studium von de Juristeree an de Universität Göttingen inschreven. Na dat Studium güng he in’n kurhannöverschen Verwaltungsdeenst un is 1794 Amtsauditer in dat Amt Calenberg un 1796 in dat Amt Koldingen worrn. Dor is he 1797 to’n Amtsschriever opstegen. 1801 keem he as Amtsschriever in dat Amt Oosterholt, 1805 in dat Amt Herzberg un 1806 in dat Amt Zeven. Nadem dat Amt Zeven 1810 Deel von dat Königriek Westfalen worrn is (Franzosentied), weer Niemeyer Fredensrichter. Na de Franzosentied is he 1816 Amtsassesser bi dat Amt Zeven worrn un dor 1818 Titulär-Amtmann. 1823 keem he as Amtmann in dat Amt Heien un is von dor 1832 na dat Amt Sieenborg wesselt. In’n Rang von en Oberamtmann is he 1839 opstegen. 1844 harr he sien 50. Deenstjubiläum un is bi disse Gelegenheit von
Carl Wilhelm Lueder (* 21. Juli 1774 in Herzberg; † 9. Januar 1863 in Wene) weer en düütschen Verwaltungsbeamten. Lueder is 1774 as Söhn von Eleonore Auguste, borene Wyneken (1750–1787; Dochter von Carl Gustav Friedrich Wilhelm Wyneken), un Friedrich Ludwig August Lueder (10. Januar 1736–28. März 1811) in Herzberg boren. He hett sik 1791 för en Studium von de Juristeree an de Universität Göttingen inschreven. Na dat Studium is he in’n kurhannöverschen Verwaltungsdeenst gahn un 1795 Auditer bi dat Amt Göttingen worrn. 1797 is he dor to’n Amtsschriever opstegen un 1800 as Amtsschriever supernumerär in dat Amt Oosterholt wesselt. Al een Johr later, 1801, is he denn aver Kamersekretär in Hannover worrn un von dor 1810 as Domänendirekter na Herzberg gahn. 1815 hett he den Posten as Oberamtmann in dat Amt Herzberg övernahmen un is von dor 1824 as Oberamtmann in dat Kloosteramt Wene gahn. Lueder hett an’n 4. Mai 1800 in Herzberg Luise Sophie Charlotte Murray (7. April 1781–7. April 1849; Dochter von Johan Andreas Murray) freet. De beiden harrn söven Kinner, ünner annern Henriette Justine Helene Elise (* 21. August 1803) un Georg Wilhelm Gustav Friedrich (30. Oktober 1806–2. Dezember 1872). Hans-Cord Sarnighausen: Amtsjuristen von 1717 bis 1866
Camille Marie Joseph Saglio (* 4. September 1804 in Straßburg, Elsass; † 23. September 1889 in Paris) weer en franzöösch Landschapsmaler un Illustrator vun de Düsseldörper School. Saglio stamm ut en berühmt elsassisch, ut Plesio in de Lombardei inwannert Familie Saglio, de in dat 18. un 19. Johrhunnert bekannt Ünnernehmer, Politiker un Wetenschapler hervörbrocht hett. Sien Vader weer de Ünnernehmer François Joseph Jean Saglio (1765–1813), sien Moder Marie Suzanne van Recum (1774–1844) ut Grünstadt, de Süster vun Johann Nepomuk un Andreas van Recum. Camille Saglio weer dat sösste vun negen Kinner, he harr twee Süsters un söss Bröers. Tosommen mit sien Bröer Charles Joseph André Saglio (1799–1862) hett he de Suckerraffinerien vun Ingouville un Harfleur bi Le Havre (Normandie) leit. An’ 12. Februar 1822 hett he in eerst Ehe in Paris sien Cousine Joséphine Amélie Paravey heiraadt, an‘ 18. Januar 1834 in tweet Ehe, ok in Paris, deren Süster Thérèse Alexandrine Josèphine Paravey (1810–1884), de tüschen 1834 un 1846 dree Söhns un twee Deerns boren hett, dorünner den lateren Ingenieur Camille Saglio (1844–1904) un de Dochter Amélie Saglio (1838–1889), de 1860 den franzööschen Maler Alfred de Curzon (1820–1895) heiraadt hett. 1835/1836 hett Saglio de Klass för Landschapsmaleree vun Johann Wilhelm
De Fähr Brobargen (döfft op’n Naam Helmut Hudaff) is en Prahmfähr över de ünnere Oost, de dat Dörp Brobargen op dat rechte Över mit’n Höben un de Lännereen op dat linke Över verbinnt, de ok to Brobargen tohören doot. De nächsten Dörper op dat linke Över sünd Oostendörp, Hollen un Nindörp bi Loomst. Fröher weer de Fähr för de Bueree un den Hannel un Verkehr twüschen de Dörper an de Oost dor. Vondaag is de Prahm för de Bueree nich mehr wichtig. De Fähr föhrt nu vör allen Touristen un Utflöglers. Dat is en Statschoon von de Düütsche Fährstraat. De Fähr löppt blots in’n Sommer von Anfang Mai bet Enn September. In’n Mai un September föhrt se alldaags von Klock een namiddags bet Klock söss un Wekenenns von Klock teihn morgens bet Klock söss. In’n Juni, Juli un August föhrt se jeden Dag von Klock teihn morgens bet Klock söss. Fröher hebbt en ganze Reeg Fähren an de Oost de beiden Övers verbunnen. Vondaag is blangen de Fähr in Brobargen blots noch de Fähr Gröpel nableven. Üm 1280 hebbt de Eddellüüd von Brobargen an de Oost en Borg boot. Över de Oost hett dat en Togbrügg geven. De Brügg is
Gottfried betekent Gottfried, Schipp, dat 1822 ünnergahn is. Gottfried is de Familiennaam von Alexander Gottfried (* 1985), düütschen Radrennfohrer, Annemarie Gottfried-Frost (* 1924), düütsche Künstlerin, Anton Gottfried (1862–1954), US-amerikaanschen Örgelpiepen-Fabrikant, Brian Gottfried (* 1952), US-amerikaanschen Tennisspeler, Gesche Gottfried (1785–1831), düütsche Möörderin, Gilbert Gottfried (* 1955), US-amerikaanschen Komiker un Schauspeler, Hermann Gottfried (* 1929), düütschen Glasmaler, Howard Gottfried, US-amerikaanschen Filmproduzent, Johann Ludwig Gottfried (1584–1633), düütschen Theoloog, Översetter un Schriever, Kurt Gottfried, US-amerikaanschen Physiker, Martin Gottfried (1933–2014), US-amerikaanschen Theaterkritiker, Oswald Gottfried (1869–1949), düütschen Maler, Paul Gottfried (* 1941), US-amerikaanschen Politikwetenschopper, Stefan Gottfried (* 1971), öösterriekschen Cembalospeler, Pianist, Hoornspeler un Dirigent, Udo Gottfried (* 1952), düütschen Künstler, Willy Gottfried (1896–?), düütschen Radrennfohrer, Wolfram Gottfried (* 1931), düütschen Swemmer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Gottfried weer en Galjass, de ünner däänsche Flagg föhrt is un in de Nacht op’n 12. März 1822 twüschen Cuxhoben, de Münn von de Eider un en Punkt westen von Trischen in swore See op Grund lopen un ünnergahn is. Dat Schipp harr en Reeg ägyptsche Öllerdömer an Boord, de för den prüüßschen König Friedrich Wilhelm III. bestimmt weren. De Gottfried is 1815 in Griepswohld boot worrn. Se weer en Frachtsegler ut Ekenholt mit twee Masten un von’n Typ von en Huker-Galjass. Dat Schipp weer 20 m lang un de Deepgang bi vulle Ladung von 157 Tunnen weer ünner dree Meter. Dat Schipp is ünner däänsche Flagg föhrt un stünn ünner dat Kummando von’n Griepswoolder Koptein Heinrich Jacob Riesbeck, de ehr 1818 övernahmen harr. De Heimathaven weer Kopenhagen. Riesbeck is mit dat Schipp ünnergahn. Anfang 1822 weer de Gottfried von Triest na Hamborg ünnerwegens. Se weer an’n 10. Dezember 1821 in Triest loosföhrt, harr aver noch Twüschenstopps, de nich plaant weren, to’n Bispeel in Livorno. Dorüm dee dat mit de Överfohrt länger duurn as normaal. An Boord harr dat Schipp en Reeg ooldägyptsche Öllerdömer, de Heinrich Menu von Minutoli 1820/1821 deelwies sülvs utgraavt harr un deelwies in Luxor köfft
Christiane Lemke (* 10. Oktober 1951 in Greundiek) is en düütsche Perfessersche för Politikwetenschoppen an de Universität Hannover. Lemke is 1951 in Greundiek boren. Se hett 1970 dat Abitur an de Vincent-Lübeck-School in Stood maakt un von 1970 bet 1975 Pädagogik, Soziologie un Politikwetenschop an de Fre’e Universität Berlin studeert. Se hett dat Studium as Diplom-Pädagogin afslaten. Ok ehr Dokterarbeid hett se an de Fre’e Universität Berlin schreven un is an’n 7. Juli 1978 Dr. phil. worrn. Na disse Tied weer se von 1978 bet 1987 wetenschopliche Assistentin in dat Zentralinstitut för sozialwetenschopliche Forschung an de Fre’e Universität Berlin. An’n 6. Dezember 1989 hett se de Habilitatschoon för de Politikwertenschoppen kregen. Von Januar 1988 bet August 1991 weer se över den Düütschen Akadeemschen Uttuuschdeenst an de Universität von North Carolina in Chapel Hill. Von 1991 bet 1992 weer se an de Universität Harvard un denn von 1992 bet 1996 Oberassistentin för Politikwetenschoppen an de Fre’e Universität Berlin. In disse Tied harr se Gastprofessuren an de Universitäten Leipzig (Sommersemester 1993) un Potsdam (Sommersemester 1995). Siet 1. September 1996 is se Perfessersche für Politikwetenschoppen an de Universität Hannover. Se sitt dor siet 2000 op’n Jean-Monnet-Lehrstohl för Europääsche Politikwetenschoppen (Jean Monnet Chair for
Cornelsen betekent Cornelsen Verlag, düütschen Verlag. Cornelsen is de Familiennaam von Claudia Cornelsen (* 1966), düütsche Schrieversche, Dirk Cornelsen (* 1940), düütschen Journalist un Publizist, Franz Cornelsen (1868–1951), düütschen Regerungsbeamten un Afornten, Franz Cornelsen (1908–1989), düütschen Verleger, Hildegard Cornelsen (1905–1981), düütsche Schoolbookautorin un Grafikerin, Johann Cornelsen (1831–1892), düütschen Politiker. Kiek ok bi: Cornelissen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.